b'\n_START_ARTICLE_\nTributil kositer\n_START_PARAGRAPH_\nTributil kositer (znan pod kratico TBT iz angle\xc5\xa1kega izraza tributyltin) je dru\xc5\xbeina organokositrnih spojin s funkcionalno skupino (C\xe2\x82\x84H\xe2\x82\x89)\xe2\x82\x83Sn, ki se uporabljajo v premazih za prepre\xc4\x8devanje obra\xc5\xa1\xc4\x8danja vodnih plovil. Delujejo kot biocidi, ki lahko odvrnejo ali ubijejo mikroorganizme, odgovorne za obra\xc5\xa1\xc4\x8danje._NEWLINE_Strupeni so tako za mikroorganizme, kot tudi za ve\xc4\x8dje vodne organizme. Ocenjuje se, da iz TBT pridobljeni premazi proti obra\xc5\xa1\xc4\x8danju pokrivajo 70\xc2\xa0% plovil na svetu._NEWLINE_Raz\xc5\xa1irjenost TBT in drugih antibakterijskih premazov za pomorska plovila, ki bazirajo na kositru, je pomemben okoljski problem. Izkazalo se je, da TBT povzro\xc4\x8di \xc5\xa1kodo \xc5\xa1tevilnim morskim organizmom. \xc5\xbde izjemno nizke koncentracije (20 ng/l) molekul tributilkositra (TBT) povzro\xc4\x8dajo napa\xc4\x8dno rast lupine v ostrigah (Crassostrea gigas) in razvoj mo\xc5\xa1kih zna\xc4\x8dilnosti v \xc5\xbeenskih spolnih \xc5\xbelezah pri pol\xc5\xbeu morski volek (Nucella lapillus), kjer se je gonokarakteristi\xc4\x8dna sprememba za\xc4\x8dela \xc5\xbee pri 1 ng/l._NEWLINE_Mednarodna pomorska skupnost je spoznala to kot problem ter zaradi tega na\xc4\x8drtuje postopno opu\xc5\xa1\xc4\x8danje kositernih premazov, vklju\xc4\x8dno s prepovedjo uporabe le-teh na novo zgrajenih plovilih.'